text: Udskældt område i Esbjerg fik besøg af byens folketings-kvinde
  13 oktober 2010 kl. 11.49
  Stengårdsvejs-kvarteret er kommet med på listen over de områder, regeringen mener, der skal gøres en særlig indsats for.
  Folketingsmedlem Ulla Tørnæs (V) besøgte i dag bebyggelsen. 
  Forretningsfører Tonny Nissen viste rundt.
   
  Ulla Tørnæs kom for at samle inspiration til regeringes ghetto-plan, som kommer her i oktober måned.
  Stengårdvejs kvarteret er udvalgt, fordi der bor mere end 62 % indvandrere, og der er 46%, der ikke går på arbejde eller i skole.
  For at blive defineret som en ghetto bruges følgende tre parametre:
  Andel af beboere uden tilknytning til arbejdsmarked eller uddannelse (over 40 pct.).
   
  Antallet af beboere dømt for overtrædelse af straffeloven, våbenloven og lov om euforiserende stoffer (flere end 270 dømte pr. 10.000 beboere).
  Andelen af indvandrere og efterkommere fra ikke-vestlige lande skal være 50 pct. eller derover.
  Der er 29 ghettoer i Danmark.
  